kardosdrur/scandi-wiki huggingface dataset:
Enrico Rava

Enrico Rava (født 20. august 1939 i Trieste, Italien), er en jazztrompetist. Han begyndte i sin tid på at spille basun, før han skiftede instrument til trompet efter at have hørt Miles Davis spille. Hans første kommercielle arbejde var som medlem af Gato Barbieris italienske kvintet, i midt '60erne. Han flyttede til New York i 1967 og blev her medlem af Steve Lacys gruppe. Han har spillet sammen med kunstnere såsom Carla Bley, Jeanne Lee, Paul Motian, Lee Konitz og Roswell Rudd.

I 1970'erne og 1980'erne arbejdede han sammen med Pat Metheny, Michel Petrucciani, John Abercrombie, Joe Henderson, Richard Galliano, Miroslav Vitouš, Andrea Centazzo, Joe Lovano, Gil Evans og Cecil Taylor.

Sammen med jazztrompetisten Paolo Fresu, indspillede Rava fire CD'er som var inspireret henholdsvis af Bix Beiderbecke, Louis Armstrong, Chet Baker, og Miles Davis (Bix, Pop, Shades of Chet, Play Miles Davis). Også at bemærke er hans albums Rava, L'Opera Va'  og Carmen; som er hans egne fortolkninger af opera arier og overturer. I 2001, dannede han en ny kvintet sammen med pianisten Stefano Bollani. Han turnerede også i 2001 med Gato Barbieri and Aldo Romano. I trioen Europeans spiller han sammen med den tyske bassist Eberhard Weber og den schweiziske percussionist Reto Weber.
I 2002 modtog han den danske Jazzpar Prisen.

Diskografi 
 Il Giro Del Giorno in 80 Mondi (Black Saint, 1975)
 Quotation Marks. JAPO. 1973.
 The Pilgrim and the Stars. ECM. 1975.
 The Plot. ECM. 1976.
 Enrico Rava Quartet. ECM. 1978. w/ Roswell Rudd
 Opening Night. ECM. 1981.
 Andanada. Soul Note. 1983.
 String Band. Soul Note. 1984.
 Nexus Meets Enrico Rava. Four Leaf Clover. 1985.
 Secrets. Soul Note. 1986.
 Volver. ECM. 1986. w/ Dino Saluzzi
 Animals. Inak. 1987.
 Nausicaa. EGEA. 1993. w/ Enrico Pieranunzi
 Rava, L'Opera Va. Blue. 1993.
 For Bix and Pops. Philology. 1994.
 Electric Five. Soul Note. 1994. w/ Gianluigi Trovesi
 Italian Ballads. Music Masters. 1996. w/ Richard Galliano
 Noir. JMS. 1997.
 Carmen. Label Bleu. 1997.
 Certi Angoli Segreti. Label Bleu. 1998.
 Shades of Chet. Via Veneto Jazz. 1999.
 Rava Plays Rava. Philology. 1999.
 Live at Birdland Neuberg. Challenge Records. 2000.
 Duo en Noir. Between the Lines. 2000. w/ Ran Blake
 Beyond Fellini. WEA/Warner. 2002.
 Renaissance. Venus Jazz. 2003.
 Happiness Is.... Stunt Records. 2003.
 Full of Life. CamJazz. 2003.
 Easy Living. ECM. 2004.
 Montreal Diary/A: Plays Miles Davis. Label Bleu. 2004.
 Montréal Diary/B. Label Bleu. 2004. w/ Stefano Bollani
 Tati. ECM. 2005. w/ Stefano Bollani and Paul Motian
 Chanson. Duck Records. 2006.
 What a Day. Duck Records. 2006.
 Quatre. Duck Records. 2006.
 The Words and the Days. ECM. 2007.
 The Third Man. ECM. 2007.
 Live at JazzBo '90. Philology. 2007.
 New York Days (ECM)

Eksterne henvisninger 

 
 EnricoRava.com , officiel hjemmeside
 Diskografi 
 Review of The Words and the Days at JazzChicago.net 

Jazztrompetister
Musikere fra Italien
Frederick Keeping

Frederick Keeping (11. august 1867 i Pennington, Hampshire - 21. februar 1950 i Lymington) var en britisk cykelrytter. Han deltog i de første Olympiske lege i 1896 i Athen.

Keeping deltog i 333 meter og 12 meterløbet. Han var den ene af to der gennemførte 12 timersløbet og endte på en andenplads efter Adolf Schmal. I 333 meterløbet endte han på en delt femteplads med en tid på 27.0 sekunder.

Eksterne henvisninger 

Mandlige cykelryttere fra Storbritannien
Almindelig fingerbøl

 
Almindelig fingerbøl (Digitalis purpurea) er en 40-130 centimeter høj urt, der vokser i skov, på skrænter og ved gærder. Planten indeholder de giftige stoffer digoxin og digitoxin, som begge er glykosider, der har indvirkning på hjertefunktionen og nervesystemet. På grund af sit indhold af giftstoffer kan almindelig fingerbøl være dødelig for mennesker.

Beskrivelse 
Almindelig fingerbøl er en flerårig urt eller mere almindeligt: En toårig, urteagtig plante med en opret vækst. Det første år danner den dog kun en grundstillet roset af blade. Næste forår skyder den kraftige, svagt dunhårede stængel til vejrs. Den bærer de elliptiske blade, som har rundtakket rand. Oversiden er mørkegrøn og rynket, mens undersiden er lysegrå på grund af et tæt hårlag. De grundstillede blade ser ud på samme måde.

Blomstringen sker i juni-august, hvor man finder blomsterne siddende i en lang, endestillet klase, hvor de springer ud fra bunden mod toppen. De enkelte blomster er purpurrøde, svagt uregelmæssige og rørformede eller klokkeformede med hvidkantede, sorte pletter ned gennem svælget. Frugterne er kapsler med mange, små frø.

Rodnettet består af nogle få, kraftige og lodrette hovedrødder, som bærer de mange siderødder.

Højde x bredde og årlig tilvækst: 1,25 x 0,40 m (125 x 40 cm/år).

Voksested 

Almindelig fingerbøl er udbredt i Nordafrika og Europa (men ikke i Østeuropa). I Danmark findes den hist og her. Den er knyttet til plantesamfund i kystnære egne og på halvskyggede og let fugtige steder med svagt sur jordbund.

I dalen Glen Coe i det skotske højland vokser den på ur af sure bjergarter sammen med bl.a. blåbær, almindelig gyldenris, almindelig hvene, kambregne, almindelig syre, djævelsbid, hundehvene, klasekortlæbe, kratviol og topspirende svingel.

Note

Kilder 
 Signe Frederiksen et al., Dansk flora, 2. udgave, Gyldendal 2012. .

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Skovbundsplanter
Haveplanter
Lægeplanter
Røde blomster
Giftige planter
Karsten Fledelius

Karsten Fledelius (født 23. februar 1940 i København) er en dansk forfatter og universitetslektor. Han er uddannet cand.mag. i historie og serbokroatisk fra Københavns Universitet 1969. Fra 1969 til 1985 ansat ved Historisk Institut samme sted. Siden 1986 ved Institut for Film- og Medievidenskab. Gennem mange år har han beskæftiget sig med Balkan, og har som ekspert på dette område ofte optrådt på tv.

Sammen med politikeren Birte Weiss skrev han år 2000 bogen "Vanviddets vidner", der med udgangspunkt i massakren på alle mændene i Biljani i Nordvestbosnien og åbningen af massegraven 4 år senere, følger de efterladtes flugt gennem Europa og deres liv som flygtninge i Danmark.

Karsten Fledelius er desuden tidligere formand for og nu menigt medlem af menighedsrådet ved Vor Frue Kirke (Københavns Domkirke).

Udvalgte udgivelser 

 
 
 
 

Historikere fra Danmark
Ansatte ved Københavns Universitet
Debattører fra Danmark
Personer fra København
Faglitterære forfattere fra Danmark
Modtagere af Rosenkjærprisen
Dansksprogede forfattere fra Danmark
Universitetslektorer fra Danmark
Studenter fra Metropolitanskolen
Gerhard Berger

Gerhard Berger (født 27. august 1959 i Wörgl, Østrig) er en pensioneret østrigsk racerkører, der gennem sin 14 år lange Formel 1-karriere, fra 1984 til 1997 kørte intet mindre end 240 Grand Prix'er og vandt 10 sejre. Hans bedste samlede VM-resultat var en 3. plads, som han opnåede i både 1988 og 1994.

Formel 1

ATS (1984)
Berger debuterede i Formel 1 for ATS-holdet i Østrigs Grand Prix. I hans næste Grand Prix i Italien var han sjetteplads, men han havde ikke point tilføjet til sit resultat, fordi han kørte på holdets "andet entry", og fordi holdet havde kun deltaget med en bil for sæsonen.

Arrows (1985)

Benetton (1986)

Ferrari (1987-1989)

McLaren (1990-1992)
I 1990 kom Berger til McLaren hvor hans holdkammerat var brasilianeren Ayrton Senna. Han havde ikke vundet et løb i 1990, men han havde vundet i 1991 i Japan og i 1992 i Canada og Australien.

Tilbage til Ferrari (1993-1995)
Før Belgiens Grand Prix 1992 annoncerede han at han vil vende tilbage til den kæmpende italienske hold Ferrari. Bergers podieplacering var i Ungarn og det var kun hans podieplacering i hans 1993-sæson.

1994-sæsonen var et chok for Berger, da hans nære ven Ayrton Senna og landsmanden Roland Ratzenberger blev dræbt under San Marinos Grand Prix. Han scorede en følelsesmæssig sejr på Hockenheim for Tysklands Grand Prix 1994 i hans Ferrari 412T1-bil, den første sejr for Ferrari siden Spaniens Grand Prix 1990.

I 1995-sæsonen havde Berger fået nogle podieplaceringer og han var i et løbsvindende position i San Marino. Han kvalificerede andenplads, men hans bil gik i stå før starten af løbet. Han blev tredjeplads under løbet og tog den hurtigste omgangstid.

Efter 1995-sæsonen var Michael Schumacher og Eddie Irvine underskrevet som Ferrari's kørere for 1996-sæsonen og begge Alesi og Berger blev flyttet til Benetton.

Tilbage til Benetton (1996-1997)

Resultater 
Bergers lange karriere i Formel 1 bød på 240 Grand Prix'er, hvoraf han vandt de 10. Han opnåede inklusiv sejrene i alt 48 podieplaceringer, og 12 gange startede han et Grand Prix fra pole position.

Eksterne henvisninger 

 Info 
 

Formel 1-kørere fra Østrig
Digitoxin

Digitoxin  er et glykosid med bruttoformlen C41H64O13, som har virkning på pattedyrs hjertefunktion, og som findes i planter af Fingerbøl-slægten. Det har en opbygning og virkning, som svarer til digoxin, der dog har kortere virkningstid i kroppen. Modsat digoxin, der udskilles via nyrerne, bliver digitoxin omsat og udskilt gennem leveren. Selv om stoffet ligner digoxin, der har været brugt medicinsk, og selv om man kan forvente, at digitoxin må kunne bruges i de samme situationer, er dets betydning aftagende.

Giftighed 
Digitoxin har de samme giftvirkninger som det mere almindeligt brugte digoxin, dvs.: madlede, kvalme, opkastning, diarré, forvirrethed, synsforstyrrelser og uregelmæssig hjerterytme. Anti-digitalis antistof, som er den målrettede behandling for digoxinforgiftning, kan også bruges ved alvorlig digitoxinforgiftning.

Noter

Eksterne links 
 "Comparing the Toxicity of Digoxin and Digitoxin in a Geriatric Population: Should an Old Drug Be Rediscovered?" 
 
 
 
 
 
 Sigma Aldrich: D5878 Digitoxin 

Glycosider
Gift
Mika Salo

Mika Juhani Salo (født 30. november 1966 i Helsingfors, Finland) er en finsk racerkører, der blandt andet er kendt for en lang karriere i Formel 1, hvor han har på 8 sæsoner har kørt i alt 111 løb. Salo havde kørt for Lotus, Tyrrell, Arrows, BAR, Scuderia Ferrari, Sauber og Toyota. Salo har aldrig vundet et Grand Prix, men er to gange sluttet på podiet i 1999; en andenplads i Tyskland og en tredjeplads i Italien.

Udover Formel 1 har Salo også deltaget i Le Mans, hvor han i 2008 og 2009 var med til at vinde GT2-klassen.

Eksterne henvisninger 

 
 Info 

Formel 1-kørere fra Finland
Personer fra Helsinki
Heikki Kovalainen

Heikki Johannes Kovalainen (født 19. oktober 1981 i Suomussalmi, Finland) er en finsk racerkører, der havde kørt i Formel 1 for Renault, McLaren, Lotus Racing og Lotus F1.

Han fik sin Formel 1-debut i 2007 hos Renault, men skiftede allerede året efter til McLaren. Kovalainen vandt i 2008 sin første Grand Prix-sejr, da han sejrede i Ungarns Grand Prix.

Han kører lige nu for det japanske Super GT serie i 2015 med Team SARD, sammen med Kohei Hirate.

Eksterne henvisninger 

 Heikki Kovalainens hjemmeside 
 

Formel 1-kørere fra Finland
Felipe Massa

Felipe Massa (født 25. april 1981 i São Paulo, Brasilien) er en brasiliansk racerkører, der i øjeblikket kører Formel E for Rokit Venturi-teamet, hvor han har opnået 1 podie af 19 ræs, men han er mest kendt for sin karriere i Formel 1 . Massa fik sin Formel 1 debut i 2002-sæsonen, og står pr. april 2020 noteret for 11 Grand Prix-sejre, 41 podieplaceringer, 16 pole positions og 15 Hurtigste omgange.

Han startede sin Formel 1 karriere hos Sauber i 2002, men kom først tilbage til Sauber i 2004-2005 Og i 2006 startede han sin tørst efter hans første verdensmesterskab (som han aldrig fik) hos Scuderia Ferrari og ville i 2016 stoppe sin Formel 1 karriere, men der kom et sæde fri hos Williams F1 hvor han sluttede sin Formel 1 Karriere i slutningen af 2017 Season.

Eksterne henvisninger 

 Felipe Massas hjemmeside 
 

Formel 1-kørere fra Brasilien
Personer fra São Paulo
Andrew Jackson Smith

Andrew Jackson Smith (28. april 1815 – 30. januar 1897) var en amerikansk general under den amerikanske borgerkrig, som efterhånden fik kommandoen over et armekorps. Han huskes mest for at have slået Sydstatsgeneralen Nathan Bedford Forrest's styrke på flugt i Slaget ved Tupelo, Mississippi den 14. juli 1864. Det var det værste nederlag, som Forrest nogensinde måtte indkassere.

Tidlige liv 
Smith blev født i det landlige Bucks County, Pennsylvania. Han fik eksamen fra West Point i 1838 som nr. 36 i en årgang på 45. Han så aktiv tjeneste i grænseegnene i det sydvestlige USA og i den mexicansk-amerikanske krig. Senere kæmpede han mod indianere i Washington og Oregon territorierne. Han blev forfremmet til premierløjtnant i 1845, kaptajn i 1847 og major i begyndelsen af 1861.

Borgerkrigen 
Ved udbruddet af borgerkrigen blev Smith oberst for 2nd California Volunteer Cavalry i Unionshæren. I 1862 blev han forfremmet til brigadegeneral og som leder af kavaleriet i Missouri militærdepartement. Fra marts til juli gjorde han tjeneste i samme funktion i Mississippi militærdepartementet. Herefter blev han tildelt Army of the Tennessee hvor han tog del i Slaget ved Chickasaw Bayou og erobringen af Arkansas Post. Han kommanderede en division i XIII Korps i Vicksburg kampagnen. Senere førte han en division i XVI Korps ie Red River Kampagnen under generalmajor Nathaniel P. Banks og blev forfremmet til midlertidig oberst i den regulære hær for sin indsats i slaget ved Pleasant Hill.

I may 1864 blev Smith oberstløjtnant i den regulære hær og generalmajor i den frivillige hær og førte Unionens tropper mod Sydstaternes generalmajo Sterling Price under Price's Raid ind i Missouri. Han blev udnævnt til midlertidig brigadegeneral i den regulære hær for sin tjeneste i Slaget ved Tupelo, hvor han besejrede Nathan Bedford Forrest. Smith blev derefter beordret til Nashville for at slå sine styrker sammen med generalmajor George Henry Thomas', som da var truet af Sydstaternes generalløjtnant John Bell Hood. Han havde en stor del af æren for sejren i Slaget ved Nashville, og blev udnævnt til midlertidig generalmajor for sin succes med at lede sin tropper forbi Sydstatshærens sydlige flanke. Han kommanderede XVI korps i den sidste kampagne mod Mobile, Alabama, i 1865.

Efter krigen 
Smith trådte ud af den frivillige hær i 1866, blev oberst for 7th Cavalry Regiment og gjorde tjeneste i Vesten. Han lod sig pensionere fra militærtjenesten i april 1869 for at blive postmester i St. Louis, Missouri, hvor han døde og ligger begravet.

Referencer 
 Eicher, John H., and Eicher, David J., Civil War High Commands, Stanford University Press, 2001, .
 University of Illinois at Springfield News Release

Noter 

Personer i den amerikanske borgerkrig
Militærfolk fra USA
Personer fra Pennsylvania
Hakon Ahnfelt-Rønne

Hakon Benjamin Ahnfelt-Rønne (født Rønne Olsen 18. juni 1890 i København − 30. marts 1927) var en dansk skuespiller.

Ahlfelt-Rønne blev optaget på Det Kongelige Teaters Elevskole i 1908, og fik sin debut på teatret i 1910 med rollen som Jakob i Erasmus Montanus. I 1914 blev han tilknyttet Dagmar Teatret, hvor han frem til 1919 havde en række roller. Han var fra 1919 med i en række kabaretter i Oslo og København, ligesom han havde flere filmroller.

Trods sin unge alder var Ahlfelt-Rønne gift to gange; i 1918 med skuespillerinden Lilli Beck og i 1924 med Margaretha Emilie Schnitler. Han er far til skuespilleren Pia Ahnfelt-Rønne.

Han døde 36 år gammel og er begravet på Solbjerg Parkkirkegård, Frederiksberg.

Filmografi 
 Studenten skifter Skilte (1913)
 De Dødes Ø (1913)
 Letsind (1914)
 Guldhornene (1914)
 Der var engang (1922)

Eksterne henvisninger 
 

Skuespillere fra Danmark
Jenson Button

Jenson Alexander Lyons Button (født 19. januar 1980 i Frome, England) er en engelsk racerkører, der tidligere kørte i Formel 1 for McLaren-teamet. Han fik sin Formel 1-debut i år 2000, og har siden kørt 243 Grand Prix'er pr. oktober 2013.

Formel 1 
Button debuterede i Formel 1 for Williams i 2000 i Australien, hvor han udgik fra løbet med 11 omgange tilbage. I det næste løb i Brasilien tog han sit første Formel 1-point i sin karriere, hvor han var 6. plads.

I 2004 havde han sit første Formel 1-podieplacering med en tredjeplads i Malaysia og tog et pole position i San Marino.

Button står noteret for ni Grand Prix-sejre, hvoraf den første kom i Ungarns Grand Prix i 2006. Derudover har han opnået 22 sekundære podieplaceringer, og har syv gange startet løb fra pole position.

I 2009 blev Button verdensmester i Formel 1. Han kørte i denne sæson for Brawn GP-teamet, og vandt titlen foran den følgende sæsons vinder, Sebastian Vettel.

Siden 2010 har han kørt for McLaren-teamet, fra 2016-2018 dog kun som reservekører og ambassadør..

Eksterne henvisninger 

 Jenson Buttons hjemmeside

Noter 

Formel 1-kørere fra Storbritannien
Nick Heidfeld

Nick Lars Heidfeld (født 10. maj 1977 i Mönchengladbach, Vesttyskland) er en tysk racerkører, der havde kørt i Formel 1 for Prost, Sauber, Jordan, Williams og Renault. Han fik sin Formel 1-debut i år 2000, og har siden kørt 185 Grand Prix'er (pr. september 2011). Han har aldrig vundet et løb, og besidder dermed rekorden for at være den Formel 1-kører der har kørt flest Grand Prix'er uden at vinde et. 10 gange er han dog sluttet på podiet for sekundære placeringer.

Eksterne henvisninger 

 Nick Heidfelds hjemmeside 
 

Formel 1-kørere fra Tyskland
Personer fra Mönchengladbach
Ralf Schumacher

Ralf Schumacher (født 30. juni 1975 i Hürth-Hermülheim, Vesttyskland) er en tysk racerkører, der er mest kendt for sin 11 år lange Formel 1-karriere, der strakte sig fra 1997 til 2007. Han er lillebror til den syvdobbelte verdensmester Michael Schumacher.

Resultater 
Schumacher nåede gennem sin karriere at køre 181 Formel 1-Grand Prix'er og vandt de 6. Hans første sejr kom i San Marinos Grand Prix i 2001. Yderligere 21 gange er han sluttet på podiet for sekundære placeringer, og seks gange startede han et Grand Prix fra pole position.

Eksterne henvisninger 

 Ralf Schumachers hjemmeside
 

Formel 1-kørere fra Tyskland
Dig og mig (film)

Dig og mig er en dansk ungdomsdramafilm fra 2008 skrevet og instrueret af Christian E. Christiansen. Filmen er en udvidet udgave af den oscar-nominerede kortfilm Om natten.

Medvirkende 
 Laura Christensen – Sara
 Julie Ølgaard – Stephanie
 Neel Rønholt – Mette
 Pilou Asbæk
 Thomas Voss 
 Christian Tafdrup
 Henrik Prip – Saras far
 Laus Høybye
 Anders Heinrichsen
 Toke Græsborg 
 Rasmus Botoft 
 Teis Bayer
 Mette Mai Langer
 Signe Vaupel
 Lars Simonsen 
 Simone Bendix
 Anna Eline Levin
 David Levin

Eksterne henvisninger 
 

Børne- og ungdomsfilm fra Danmark
Danske film fra 2008
Dramafilm fra Danmark
Dansksprogede film
Thomas Voss

Thomas Voss (født 2. november 1977) er en dansk skuespiller.

Han er uddannet fra Statens Teaterskole i 2004.

Privat 
Voss danner par med skuespiller Julie Agnete Vang, med hvem han har en datter.

Filmografi

Film 
 Drabet (2005)
 Efter brylluppet (2006)
 Daisy diamond (2007) uncredited
 Flammen og Citronen (2008)
 Blå mænd (2008)
 Dig og Mig (2008)
 Panser (2008)
 Bobby (2009)
 Julefrokosten (2009)
 Vilddyr (2010)
 Antboy (2013)

TV 
 Forbrydelsen 2 (2009) episode 9
 Livvagterne (2010) episode 18
 SJIT Happens (2013) episode 5
 Store danske videnskabsfolk (2015)

Teater 
 Kong Arthur (2016)
 Slottet (2009)
 Cabaret (2010)

Referencer

Eksterne henvisninger 
 

Skuespillere fra Danmark
David Coulthard

David Marshall Coulthard (født 27. marts 1971 i Twynholm, Skotland) er en skotsk racerkører, der pt. kører DTM for Mercedes-Benz-teamet. Han fik sin Formel 1-debut i 1994, og var dermed 2008-feltets mest erfarne kører i Formel 1. Mest succes opnåede Coulthard i sine mange år hos McLaren Mercedes-teamet.

Resultater 
Coulthard står (pr. juli 2008) noteret for at have kørt hele 239 Formel 1-Grand Prix'er, og har taget 13 sejre, hvoraf den første kom i det portugisiske Grand Prix i 1995. Yderligere 49 gange er han sluttet på podiet for sekundære placeringer, og 12 gange har han startet et løb fra pole position. David kørte så sit sidste formel 1 løb i Brasilien i 2008.

Eksterne henvisninger 

 David Coulthards hjemmeside 
 
 David Coulthard til DTM

Formel 1-kørere fra Storbritannien
Teis Bayer

Teis Frederik Bayer (født 2. november 1959) er en dansk skuespiller.

Bayer er uddannet fra Skuespillerskolen ved Odense Teater i 1990.

Udvalgt filmografi 
 Nattens engel (1998)
 Til højre ved den gule hund (2003)
 Dig og Mig (2008)
 Headhunter (2009)

Tv-serier 
 Nissebanden (et afsnit, 1984)
 Hotellet (11 afsnit, 2000-2001)
 Nikolaj og Julie (et afsnit, 2003)
 Klovn (tre afsnit, 2005-2006)
 Livvagterne (et afsnit, 2009)
 Arvingerne (et afsnit, 2014)

Eksterne henvisninger 
 

Skuespillere fra Danmark
Mark Webber

Mark Alan Webber (født 27. august 1976 i Queanbeyan, Australien) er en australsk racerkører. Han fik sin Formel 1-debut i 2002. Hans bedste samlede slutplacering i F1 verdensmesterskabet er tredjepladser i 2010, 2011 og 2013-sæsonen.

Fra 2014 deltager Mark Webber i Le Mans LMP1 klassen for Porsche, og derved stoppede hans aktive Formel 1-karriere hos Red Bull Racing.

Formel 1
I sit første Formel 1-løb i Australien i 2002 havde Mark Webber afsluttet sit første løb på en femteplads. Efter 2003 kom han til Jaguar indtil 2004.

Fra 2005 til 2006 kørte han for Williams og i 2007 kom han til Red Bull indtil han stoppede sin Formel 1-karriere.

Resultater
Webber står noteret for at have deltaget i 217 Formel 1-Grand Prix'er, hvoraf han har vundet de ni. Han er den kører, der har kørt flest løb inden sin første grand prix-sejr (130).

Resultater over 24 timers løbet i Le Mans

Eksterne henvisninger 

 Mark Webbers hjemmeside 
 

Formel 1-kørere fra Australien
Patricia Schumann

Patricia Schumann (født 4. juni 1975) er en dansk skuespillerinde. Hun er uddannet fra Statens Teaterskole i 2005. Datter af Benny Schumann.

Filmografi 
 Vildbassen (1994)
 De fortabte sjæles ø (2007)
 De unge år (2007)
 Preludium (2008)
 Profetia (2009)
 Submarino (2010) (modtog Bodilprisen for bedste kvindelige birolle)
 Hold om mig (2010)
 Kvinden i buret (2012)
 Villads fra Valby (2015)
 Valhalla (2019)
 Den tid på året (2018)
 De forbandede år (2020)

Tv-serier 
 Sommer (2008, afsnit 19)
 Lulu & Leon (2008, afsnit 3)
 Thea og leoparden (2009)
 Lærkevej (2009, afsnit 3 & 4)
 Borgen (2010-)
 Den som dræber (2011, afsnit 9 & 10)
 Dicte (2012)
 Rita (2012)
 Rytteriet 2 (2013)
 Tidsrejsen (2014)
 Herrens Veje (2017)

Referencer

Eksterne henvisninger 
 

Skuespillere fra Danmark
Bodilprisen for bedste kvindelige birolle